Құлсарыдағы ықшамаудан төбелесін тоқтатуға неге қауқарсызбыз?
"Құлсарыдағы ықшамаудан төбелесін тоқтатуға неге қауқарсызбыз?" | "https://abai.kz/post/75391"
TITLE: Құлсарыдағы ықшамаудан төбелесін тоқтатуға неге қауқарсызбыз?
URL: https://abai.kz/post/75391
META: "Құлсарыдағы ықшамаудан төбелесін тоқтатуға неге қауқарсызбыз?" | "https://abai.kz/post/75391"
DATE: 24.08.2018
AUTHOR(s): Тұрар Шапқара
TOTAL WORDS: 717
TEXT: Жылой ауданынан бір күрескер палуан шықты ма ? Мықты дзюдошы мен каратэшы шықты ма ? Ең болмаса Жылойдан шыққан бір боксшыны атап бере аласыңдар ма ? Ертеректе 4-ауыл дан Бауыржан Ыбыраев деген бауырымыз шыққан болатын . Жәймен шәкірт тәрбиелей бастаған . Оны көтермелеп , жағдайын жасап қолдау көрсеткен ешкім болмады . Амал жоқ , бокстың бағы жанбай ол боксшымыздың өмір жасы да қысқа болды . А уылға қауқитып сапасыз футбол алаңын сала бергеннен де бірнәрсе өне ме ? Себебі , оны қадағалап , реттеп отыратын жауапкер біреу болмаса, оның бәрі бекер ! Соңғы шетел үлгісімен салынып жатқан футбол алаңдарын қарап отырсаң , астыңғы сымдарын мыжып - мыжып сиыр кіретіндей етіп майыстырып тесіп тастаған . Және бір ауылда болса екінші ауылда жоқ . Өзге ауылдың балдары өзге ауылдағы футбол алаңына барып ойнай алмайды . Себебі , күштері өздерінен ауыспайтын " боевик " жастар бір - бірін өз шекараларына жақындатпай қырып салады . Әр ауылда жастарды ауызбірлікке үндеп жатқан намысты аға буындар және жоқ ! Жылой ауданына мықты бапкерлер мен жаттықтырушылар шақыртпай ештеңе өнбейді . Мысалы , барлық жағдайын жасап Қанат Исламды алып келсек , құрығанда Құлсарыда 5 жыл тұрақтатсақ , артында мықты шәкірттер қалар еді . Ардақ Назаров секілді рухани бай бауырларымызды алдырып, 5 жыл ұстасақ та , артта із бен нәтиже қалар еді ғой . Құр спорттық кешендер мен ғимараттар салғаннан ештеңе өзгермейді . Бізге , біздің ұрпаққа ұстаздар жетпейді , бізде ұстаздар мүлдем жоқ , бізге ұстаздар ауадай қажет ! Жоғарыдағы әкімдер , осыған қатты көңіл бөліңдер ! Әйтпесе , ендігі жерде бәрі кеш болады , бізде ұрпақтан айрылып қалу қаупі бар . Мынандай екі күннің бірінде бір - бірін пышақтап жатқан ортада ұрпақ өсіп ұрпақ дами ма ? Ер балаларымыздың бәрін ендігі жерде спортқа баулымасақ , қызтеке , педофиль секілді бағытқа бір табан жақындап кетуі мүмкін ! Үкімет , ел болып отырып боқмұрын балаларымыздың тентектіктерін тоқтата алмасақ , ниеті мен мінезін өзгерте алмасақ бізге үлкен сын ! Бұларға ара түспесек , ертеңгі күні мұндай жастардан елім деп шырылдаған Мұстафа Өзтүрік секілді ұлтшыл бөрілерімізді өлтіріп кететін сатқындар ғана шығады . Біз ықшамаудандағы жастар төбелесін міндетті түрде тоқтатамыз ! Бізге бір - бірін қыратын емес , елі жері , ұлты үшін тұратын алтын ұрпақ қажет ! Біздің әр ұрпақ , ертеңгі күні ел қорғайтын бір - бір әскер ! Бізге өскелең алтын ұрпақтың намысты да рухты болғаны маңызды ! Сондықтанда , біз аға буындар , бұл мәселеде барымызды саламыз ! Қолдайтын , қоштайтындарың болса қане , бой көтеріңдер , хабарласыңдар ! Бұйырса , қыркүйектің бірінші жұлдызын " Жылой жастарының достық күні " деп белгілеп , орталық саябақ маңына үлкен жиналыс өткізейік ! Бұл ел болып қолға алатын үлкен шаруа ! Бұған үлкен - кіші бәрің атсалысыңдар ! Неге біз іргесі сөгілмеген үлкен ел бола отырып ықшамаудан төбелесін тоқтатуға қауқарсызбыз ? Жоғары билікте отырғандар ай қарап отыр ма ? Әлде оларға қазақтың бір - бірімен қырылып өлуі көк тиын ба ? Осы мәселеде аудан әкімі үлкен жиналыс ұйымдастыруы керек ! Барлық лауазымды тұлғалардың басын қосып бұл тығырықтан шығатын жолды іздеу керек ! Мысалы , елдің тыныштығы барлық құқық қорғау қызметкерлеріне тиесілі емес пе ? Бір - бірін аяусыз қырып жатқан жастардың проблемасы әлде олардың құзырларына кірмей ме ? Бұл тек ІІ Б-нің мойнында дегенге мен ешуақытта қосылмаймын ! Бізде " терроризмнің алдын алу " деген саясат пен көзқарас бар ма ? Бүгін өз бауырына пневмат , аса тапаншаларымен оқ атып , пышақпен тілгілеп жатқан жастар өсе келе ерегеспен , кек алу мақсатында өздеріне қарсы бір мөлтекауданды түгел жарып жіберуді іске асырмасына кім кепіл ? Себебі , қазіргі таңда шекарасыз әлеуметтік интержелінің сиқырлы уағызы күші бойына симай буырқанып тұрған мисыз жастарға үйретпей жатқан бәлелері жоқ ! Сондықтанда , бәріңді Жылой ауданындағы шымбайға батқан осы өзекті мәселені тоқтатуға шақырамын ! Елде " шүкір тірімін , мен бармын " деген намысты , елін ойлайтын мықты жігіттер болса , бірауыздан атсалысыңдар ! " Жаллғыздың үні , жаяудың шаңы шықпас " деген , бір адамның шырылы не шешеді ? Сондықтанда , " жіп біріксе арқан , ел біріксе қалған " деген қағидамен бір жеңнен қол шығарайық , ағайын ! Өзін қасқыр санайтын қазақ бауырларыма айтарым , бөлтіріктеріңді дұрыстап баулыңдар ! Үйретілмеген бөлтірік шибөрі - шакалға айналады . Ал қазақ жазирасын өңкей шибөрі қаптаса , онда бір күні өз бөлтірігіңнің қолынан өлдім дей бер ! Көздеріңді ашыңдар , ояныңдар бауырлар ! Тұрар Шапқара Abai.kz
